HIT/intolerancia na laktózu
Dobrý deň, 

mám HIT a aj intoleranciu laktózy, chcel by som sa opýtať, či je vhodné pri tejto kombinácií používať napr. laktosolv alebo iné/podobné preparáty (najmä kvôli HIT)

Vďaka.
Dobrý deň,
ďakujeme za Vašu otázku.
Základom manažmentu histamínovej intolerancie je zmena stravovacích návykov. Uplatňuje sa tzv. nízkohistamínová (niekedy eliminačná) diéta. Dopĺňanie enzýmu DAO vo forme výživového doplnku predstavuje vhodný prídavok pri nízkohistamínovej diéte (napríklad Histapp, Revicolin). Diétne opatrenia pri laktózovej intolerancii je potrebné prispôsobiť podľa závažnosti jej neznášanlivosti.
Doplnok k dietetickým opatreniam Histapp obsahuje enzým diaminooxidázu (DAO). Používa sa pri nedostatočnosti enzýmu DAO a/alebo pri histamínovej intolerancii. Jeho dopĺňaním sa zvýši množstvo enzýmu DAO v tenkom čreve, vďaka čomu sa zosilní spracovávanie histamínu. Urýchli sa proces odbúrania v potrave prijatého histamínu, ktorý by sa inak mohol stať spúšťačom prejavov. Užíva sa 1 tableta vcelku 20 minút pred hlavným jedlom (maximálne 3 tablety denne).
Prípravok Revicolin je určený pri histamínovej intolerancii, na dráždivé črevo, pri nadúvaní, častej stolici, kŕčoch a pri črevných alergiách. Obsahuje vysoko-špecifické “chytré” kvasinky Kluveromyces Marxianus Fragilis a mikronizovaný palmitoyletanolamid, ktoré upravujú konzistenciu stolice a frekvenciu vyprazdňovania, pozitívne regulujú imunitný črevný systém, majú protizápalový účinok a výrazne prispievajú aj k zmierneniu nafukovania a prítomnosti črevných kŕčov. Revicolin je vhodné podávať na zmiernenie črevných príznakov spôsobených histamínovou intoleranciou. Zlepšenie týchto parametrov sa očakáva po 8 dňoch jeho užívania. V úvode, počas 14 dní sa odporúča užívanie 2 x 1 kapsula. Následne od 15.dňa obvykle postačuje 1 kapsula ráno, prípadne podľa potreby. Tento prípravok neobsahuje v zložení mliečne zložky, a preto je vhodný aj pri laktózovej intolerancii.
Lactosolv alebo Laktazan sú vyživové doplnky, ktoré obsahujú enzým laktáza na zlepšenie trávenia laktózy. Užívajú sa s každým jedlom alebo nápojom, ktoré obsahuje laktózu. Na
tomto odkaze
sa kolegyňa bližšie venovala ich porovnaniu.
Prajem pekný zvyšok dňa.
S pozdravom
Mgr. Emma Halás Haluščíková